ນັກຄັດຄ້ານລັດຖະບານ ທີ່ມາຈາກຄອບຄົວປະຕິວັດ ຖືກຕັດສິນຈຳຄຸກ 7 ປີ ໃນຫວຽດນາມ
ນັກຄັດຄ້ານ ລັດຖະບານຫວຽດນາມ ທີ່ມີຊື່ສຽງຄົນນຶ່ງ ຖືກຕັດສິນໂທດ ຈຳຄຸກ 7 ປີ
ນັກເຄື່ອນໄຫວການເມືອງ ທີ່ມາຈາກຄອບຄົວຊົນຊັ້ນຜູ້ນຳຄອບຄົວນຶ່ງໃນຫວຽດນາມໄດ້ ຖືກຕັດສິນໂທດຈຳຄຸກເປັນ ເວລາ 7 ປີໃນຂໍ້ຫາພະຍາຍາມທີ່ຈະໂຄ່ນລົ້ມລັດຖະບານ ພວກນັກວິເຄາະກ່າວວ່າ ກົນລະຍຸດໃນການປະທ້ວງແບບຜິດທໍາມະດາຂອງລາວໄດ້ ເປັນບັນຫາທ້າທາຍໃຫ້ແກ່ພັກຄອມມູນິສຫວຽດນາມທີ່ປົກຄອງປະເທດຢູ່ໃນເວລານີ້ Mike Ives ມີລາຍງານກ່ຽວກັບເລື່ອງນີ້ຈາກ ຮ່າໂນ່ຍ ນັກເຄື່ອນໄຫວການເມືອງຄົນນຶ່ງຂອງຫວຽດນາມໄດ້ຖືກຕັດສິນໂທດຈຳຄຸກເປັນເວລາ 7 ປີ ໃນຂໍ້ຫາຮຽກຮ້ອງໃຫ້ຍຸບພັກຄອມມູນິສຫວຽດນາມທີ່ປົກຄອງປະເທດຢູ່ໃນເວລານີ້ ໂດຍສະ ໜັບສະໜຸນໃຫ້ມີການສ້າງຕັ້ງລະບົບການເມືອງແບບມີຫຼາຍພັກແລະກ່າວເຖິງສົງຄາມຫວຽດ ນາມວ່າເປັນສົງຄາມກາງເມືອງ ຜູ້ພິພາກສາຄົນນຶ່ງກ່າວວ່າບົດຂຽນຕ່າງໆທີ່ພິມເຜີຍແຜ່ແລະ ການສຳພາດຂອງນັກເຄື່ອນໄຫວ Cu Huy Ha Vu ໄດ້ສ້າງຮອຍດ່າງດຳບໍ່ໂດຍທາງກົງ ກໍໂດຍທາງອອ້ມ ຕໍ່ພັກຄອມມູນິສຫວຽດນາມ ຫຼັງຈາກຖືກປ່ອຍແລ້ວ ທ່ານ Vu ຍັງຈະຖືກກັກບໍລິເວນຕື່ມອີກເປັນເວລາ 3 ປີ ພວກນັກວິເຄາະກ່າວວ່າ ການເຄື່ອນໄຫວທາງກົດໝາຍຢ່າງແຂງຂັນຜິດປົກກະຕິຂອງທ່ານ Vu ໄດ້ທ້າທາຍຕໍ່ອຳນາດຂອງພັກຄອມມູນິສ ແລະເວົ້າວ່າການດຳເນີນຄະດີທີ່ໄດ້ຮັບ ຄວາມສົນໃຈຢ່າງກວ້າງຂວາງຈາກປະຊາຊົນດັ່ງກ່າວນີ້ ແມ່ນພາໃຫ້ເກີດຄຳຖາມກ່ຽວກັບ ການຄັດຄ້ານລັດຖະບານຢ່າງເປັນການເປີດແປນໃນອະນາຄົດຢູ່ໃນປະເທດຫວຽດນາມ ທ່ານ Vu ນັກເຄື່ອນໄຫວອາຍຸ 53 ປີທີ່ຮຽນກົດໝາຍຈາກປະເທດຝຣັ່ງ ໄດ້ຖືກຈັບໃນເດືອນ ພະຈິກປີກາຍອັນເປັນພາກສ່ວນນຶ່ງໃນການປາບປາມຂອງລັດຖະບານຕໍ່ພວກນັກເຄື່ອນໄຫວ ແລະພວກຂຽນຂ່າວທາງອິນເຕີແນັດ ກ່ອນກອງປະຊຸມໃຫຍ່ ຂອງພັກຄອມມູນິສຫວຽດນາມ ໃນເດືອນມັງກອນປີນີ້ ທ່ານ Vu ໄດ້ຕໍ່ສູ້ປົກປ້ອງພວກຕຳໜິຕິຕຽນລັດຖະບານແລະໃນປີ 2009 ທ່ານໄດ້ພະຍາ ຍາມ 2 ເທື່ອທີ່ຈະຟ້ອງນາຍົກລັດຖະມົນຕີ Nguyen Tan Dung ທີ່ພົວພັນກັບໂຄງການ ບໍ່ແຮ່ບອັກໄຊທ໌ທີ່ເປັນບັນຫາຖົກຖຽງໂຕ້ແຍ້ງແລະກ່າວອ້າງວ່າເປັນການລະເມີດຕໍ່ກົດໝາຍ ຫວຽດນາມ ຫຼັງຈາກທ່ານ Vu ຖືກຈັບໃນເດືອນພະຈິກແລ້ວສື່ມວນຊົນທີ່ລັດຖະບານຄວບຄຸມຂອງຫວຽດ ນາມກໍໄດ້ກ່າວຫາທ່ານວ່າ ເຜີຍແຜ່ຂ່າວທີ່ບໍ່ມີມູນຄວາມຈິງ ເສກສັນປັ້ນແຕ່ງ ແລະບິດ ເບືອນກ່ຽວກັບຄະນະນຳພາແລະການບໍລິຫານງານຂອງປະເທດ ພວກນັກເຄື່ອນໄຫວຫວຽດນາມຕາມປົກກະຕິແລ້ວຈະຖືກກ່າວຫາວ່າເຜີຍແຜ່ຂ່າວໂຄສະນາ ຊວນເຊື່ອຕໍ່ຕ້ານລັດຖະບານ ແຕ່ບໍ່ຄືກັບ ພວກນັກເຄື່ອນໄຫວຄົນອື່ນໆທ່ານ Vu ເປັນຜູ້ທີ່ ສືບເຊື້ອສາຍ ມາຈາກຄອບຄົວຊົນຊັ້ນຜູ້ນຳ ຫຼືຊົນຊັ້ນຫົວກະທິຂອງຫວຽດນາມ ບິດາຂອງ ທ່ານຄືທ່ານ Cu Huy Can ເປັນທີ່ປຶກສາຂອງທ່ານໂຮ່ຈິມິນ ມື້ລາງຜູ້ນຳຂອງຫວຽດນາມ ແລະອີງຕາມລາຍງານຂອງສື່ມວນຊົນທ້ອງຖິ່ນແລ້ວ ລຸງຂອງທ່ານ ຄືທ່ານ Xuan Dieu ເປັນ ນັກກະວີທີ່ມີຊື່ສຽງດັງຄົນນຶ່ງຂອງຫວຽດນາມ ທ່ານ Carl Thayer ສາດສະດາຈານກິດຕິມະສັກ ທີ່ມະຫາວິທະຍາໄລ New South Wales ຂອງອອສເຕຣເລຍ ກ່າວກ່ອນການດຳເນີນຄະດີວ່າ ເຊື້ອສາຍຊົນຊັ້ນສູງຫຼືຊົນ ຊັ້ນຜູ້ນຳຂອງ ທ່ານ Vu ໄດ້ເຮັດໃຫ້ພັກຄອມມູນິສຫວຽດນາມຕົກຢູ່ໃນທ່າທີທີ່ລຳບາກ // ສຽງ // ທ່ານ Thayer ກ່າວວ່າ ເຖິງແມ່ນວ່າຫວຽດນາມໄດ້ປະຕິເສດຕໍ່ການພະຍາຍາມທີ່ຈະຍື່ນຟ້ອງຄັດຄ້ານຕໍ່ໂຄງການຂຸດ ແຮ່ບອັກໄຊທ໌ກໍຈິງ ທ່ານ Thayer ເວົ້າວ່າການເຄື່ອນໄຫວຂອງທ່ານ Vu ແມ່ນໄດ້ທ້າ ທາຍຕໍ່ອຳນາດກົດໝາຍຂອງຫວຽດນາມ ໃນວັນທີ 2 ເດືອນເມສານີ້ ກຸ່ມປົກປ້ອງສິດທິມະນຸດ Human Rights Watch ຮຽກໃຫ້ ປ່ອຍທ່ານ Vu ໂດຍໃຫ້ຂໍ້ສັງເກດວ່າ ທ່ານເປັນນຶ່ງໃນບັນດາພວກຄັດຄ້ານລັດຖະບານທີ່ມີຊື່ ສຽງທີ່ສຸດໃນຫວຽດນາມ ທ່ານ Phil Robertson ຮອງຜູ້ອຳນວຍການເຂດເອເຊຍຂອງກຸ່ມປົກປ້ອງສິດທິມະນຸດ Human Rights Watch ກ່າວຕໍ່ວີໂອເອວ່າ ການດຳເນີນຄະດີທ່ານ Vu ແມ່ນໄດ້ສະ ທ້ອນໃຫ້ເຫັນການເມືອງ ພາຍໃນປະເທດຂອງຫວຽດນາມ ແລະບໍ່ໄດ້ພົວພັນກັບການ ລຸກຮືຂຶ້ນເມື່ອໄວໆມານີ້ຢູ່ໃນເຂດອາຟຣິກາເໜືອແລະພາກຕາເວັນອອກກາງ ແຕ່ຢ່າງໃດ ບໍ່ເທົ່າໃດຊົ່ວໂມງກ່ອນທີ່ຈະມີການຕັດສິນໂທດທ່ານ Vu ນັ້ນທ່ານ Robertson ກ່າວວ່າ ການດຳເນີນຄະດີໃນຄັ້ງນີ້ ອາດຖືກໃຊ້ເປັນໂຕຢ່າງ ກ່ຽວກັບວ່າຫວຽດນາມຈະຕອບໂຕ້ ແບບໃດຕໍ່ການຕຳໜິຕິຕຽນໂດຍສະມາຊິກໃນຄອບຄົວ ຂອງພວກຊົນຊັ້ນຜູ້ນຳໃນຄະນະ ປະຕິວັດຫວຽດນາມ // ສຽງ // ທ່ານ Robertson ເວົ້າວ່າ " ອີງຕາມກຸ່ມປົກປ້ອງສິດທິມະນຸດ Human Rights Watch ແລ້ວພວກທີ່ໃຫ້ການສະໜັບ ສະໜຸນຢ່າງກວ້າງຂວາງແກ່ທ່ານ Vu ນັ້ນ ແມ່ນຮວມທັງພວກຄົນງານ ພວກຂຽນຂ່າວລົງ ອິນເຕີແນັດ ພວກທີ່ນັບຖືສາສະໜາກິາໂຕລິກແລະພວກນັກເຄື່ອນໄຫວໃນເລື່ອງດິນ